馬房一哥重返沙田 賀賢捱住眼瞓接見
2024年05月31日 11:50
東網電視
更多新聞短片
賀賢今早提早到場，吼實昨日運返沙田的「賢者無敵」於內圈踱步。
今期沙田賽事開始跑黃昏馬，觀乎一眾練馬師的排陣，要數火力最強首推賀賢，事關他除了有多達10匹參戰馬，數量為眾廐之冠之外，旗下頭三位高評分的「賢者無敵」、「威力奔騰」及「增有」皆有列陣，絕對不容失威。
其中馬房一哥「賢者無敵」上場初戰G1，並在黏地作賽下輕勝「加州星球」兩個半馬位，捧走主席短途獎，當堂升晒呢，今勻回爭讓磅賽G3沙田銀瓶，勢成擂台躉，而天文台預測未來一兩日都係有雨，場地唔會快得去邊，對「賢者無敵」絕對有利。
至於部署方面，賀賢特登安排「賢者無敵」賽後重返從化吸集靈氣，儲足新鮮感，早前亦在當地由巴度代試過一課1000米草閘，並能一放掄元，可見目前狀態無懈可擊，而這匹4歲練馬師賽馬團體馬昨日由從化被運返，今早於沙田馬場內圈由助手踱步時，即使早於5時正出試，惟已見賀賢捱住眼瞓一早到場，並於烽火台2樓食胡位舉鏡吼到實，緊張之情表露無遺！